Teithio A Pharcio | Wizz Air Cardiff Half Marathon\nTeithio A Pharcio /\nParatoi am y Ras /\nMae ein cyfleuster Parcio a Cherdded Swyddogol yn Stadiwm Pêl-droed Dinas Caerdydd (Heol Lecwydd, Caerdydd, CF11 8AZ)\nMae archebion y gwasanaeth Parcio a Cherdded yn gwerthu allan!\nMae Stadiwm Dinas Caerdydd filltir o gerdded o’r llinell gychwyn, sy’n gyfle delfrydol i gynhesu’r corff cyn y ras.\nFel rhan o’n huchelgais i barhau i wella a hyrwyddo teithio cynaliadwy ym mhob un o ddigwyddiadau Rhedeg dros Gymru, mae’n bleser gennym gyhoeddi bod llefydd parcio am bris gostyngol ar gael ar gyfer bysiau a bysiau mini fel rhan o’n gwasanaeth parcio. Bydd hyn yn golygu bod grwpiau mawr yn cael cyfle i deithio’n gynaliadwy ac yn rhannu’r gost o barcio ymhlith mwy o bobl.\nRhaid archebu un lle parcio fesul cerbyd, am £8 y car a £12 y bws/bws mini. Bydd y porthol cofrestru yn cau am hanner nos ddydd Gwener cyn y ras neu pan fydd y llefydd i gyd yn gwerthu – pa un bynnag sy’n digwydd gyntaf. Rydyn ni’n eich cynghori i archebu’n fuan er mwyn osgoi cael eich siomi.\nMae opsiynau parcio eraill ar gael yn y ddinas yn www.en.parkopedia.co.uk/parking/cardiff neu www.cardiff.gov.uk ac efallai fod rhai llefydd parcio ar gael ar ochr y ffordd (gwnewch yn siŵr ei bod yn ddiogel i chi wneud hynny).\nDylech argraffu eich cadarnhad e-bost ar bapur A4 fel prawf prynu a’i roi ar eich dashfwrdd er mwyn cael mynediad cyflym.\nMae Park Cardiff App yn rhoi map amser real o’r llefydd parcio sydd ar gael yn y ddinas cyn eich cyfeirio at fan gwag. Llwythwch yr ap i lawr ar ddyfeisiau iOS ac Android neu cliciwch yma i ddysgu mwy.\nGyda chynifer o redwyr a gwylwyr yn teithio i Gaerdydd yn ystod penwythnos y ras, un o’r ffyrdd fwyaf dibynadwy, di-straen a chost-effeithiol o deithio i Gaerdydd ac osgoi tagfeydd yw drwy deithio ar y trên cyn diwrnod y ras – beth am wneud penwythnos ohoni?\nOs ydych chi’n bwriadu teithio ar ddiwrnod y ras, cofiwch gadarnhau gyda’ch darparwr trenau lleol a oes digon o amser i chi gyrraedd y ras cyn 10am a chofiwch fod gwasanaethau cynnar ar fore Sul yn gallu bod yn gyfyngedig iawn.\nMae gan orsaf drenau Caerdydd Canolog gysylltiadau rheilffyrdd gwych â nifer o ddinasoedd a rhanbarthau pwysig o fewn 3-4 awr o deithio. Ewch i www.nationalrail.co.uk neu www.trainline.com i weld yr amserlenni a phrisiau tocynnau o amgylch y DU. Os ydych chi’n byw yng Nghymru, rydyn ni’n argymell teithio o un o orsafoedd Trafnidiaeth Cymru neu Reilffyrdd y Cymoedd. Mae amserlen ar gael yn https://trctrenau.cymru/.\nMae Caerdydd yn hawdd ei chyrraedd ar droed ac mae nifer o’r prif gyrchfannau o fewn pellter cerdded byr i’w gilydd. Gallwch groesi’r ddinas, cyrraedd lleoliadau o amgylch y ddinas yn hawdd a churo’r traffig gan fod nifer o’r strydoedd ar gyfer cerddwyr yn unig.\nMae teithio i Gaerdydd ar fws yn rhad ac yn hawdd o nifer o ddinasoedd a rhanbarthau pwysig. Gallwch deithio ar Fws y National Express o’r rhan fwyaf o ddinasoedd y DU. Mae llwybrau’r Megabus yn dod i Gaerdydd hefyd o Lundain, Abertawe, Maes Awyr Birmingham, Manceinion a Newcastle. Mae’r Megabus yn aros yn Ffordd y Brenin, gyferbyn â Gwesty’r Hilton, wrth ymyl y corlannau cychwyn.\nO ganlyniad i gau ffyrdd cyn y ras, bydd teithio ar fws yng Nghaerdydd fymryn yn anoddach nag arfer os ydych chi’n anelu i gyrraedd cyn dechrau’r ras. Dylech ganiatáu amser ychwanegol a theithio ymhell cyn i’r ras gychwyn er mwyn osgoi cael eich gollwng yn bell o ganol y ddinas. Ewch i www.cardiffbus.com am ragor o wybodaeth yn nes at ddiwrnod y ras.\nMae teithio ar feic i’r llinell gychwyn yn hawdd, yn gynaliadwy ac yn ymarferol os ydych chi’n byw o fewn pellter rhesymol i Ganol Dinas Caerdydd.\nBydd ardal parcio beiciau ar gael yng Ngerddi’r Orsedd o flaen Amgueddfa Genedlaethol Cymru ar ddiwrnod y ras. Gallwch gloi eich beic yn yr ardal hon drwy gydol diwrnod y ras.\nFe allech chi feicio i’r orsaf agosaf ar rwydwaith Rheilffyrdd y Cymoedd hefyd er mwyn dal y trên ar gyfer gweddill y ffordd ac osgoi unrhyw draffig.\nMae gan Sustrans Cymru nifer o fapiau, llwybrau a chyngor ar eu gwefan ar gyfer unrhyw un sy’n ansicr o’r llwybr gorau i mewn i Gaerdydd.\nMae cynllun rhannu beiciau NextBike ar gael yn y ddinas hefyd, os nad oes gennych chi eich beic eich hun.\nMae’r maes awyr 15km i’r De-orllewin o ganol dinas Caerdydd. Unwaith y byddwch chi wedi cyrraedd, gallwch deithio i ganol y ddinas ar dacsi, ar drên neu ar fws. Mae’r tacsis wedi’u lleoli y tu allan i’r neuadd gyrraedd. Ar gyfer tocynnau trên ac amseroedd, ewch i https://trctrenau.cymru/. Os ydych chi’n teithio ar y bws, bydd y gwasanaeth T9 yn mynd â chi o’r maes awyr i ganol y ddinas ac i Fae Caerdydd ac oddi yno (www.trawscymru.info/t9/).\nMae’r cwmnïau hedfan canlynol yn teithio i Gaerdydd: Aer Lingus, Air Malta, Eastern Airways, Flybe, KLM, Ryanair, Thomas Cook Airlines, Thomson Airways a Vueling.\nCymharwch y prisiau hedfan yn www.skyscanner.net\nMae maes awyr Bryste 45 munud i ffwrdd o Gaerdydd yn y car neu awr ar y trên neu’r bws. Gyda chysylltiadau rheolaidd â Chaerdydd ac amrywiaeth o gwmnïau hedfan Ewropeaidd yn hedfan i Fryste, mae’r maes awyr hwn yn opsiwn cyfleus ac agos i lawer o bobl.\nI gael rhagor o wybodaeth am gyrraedd a gadael y maes awyr, cliciwch yma.\nMae’r cwmnïau hedfan canlynol yn teithio i Fryste: Aer Lingus, Aurigny, Blue Islands, BMI Regional, Brussels Airlines, Easy Jet, KLM, Ryan Air, Thomas Cook Airlines, Wizz Air, Wow Air.\nYmhlith y Meysydd Awyr eraill sydd o fewn dwy/tair awr i Gaerdydd yn y car mae Gatwick Llundain, Heathrow Llundain, Birmingham a Manceinion.\nOs byddwch chi’n teithio yn y car, dylech fod yn ymwybodol bod tagfeydd traffig i mewn i’r ddinas yn bosibl ar ddiwrnod y ras a phan fydd y ffyrdd wedi cau. Dylech ganiatáu digon o amser i gyrraedd mewn da bryd cyn y ras er mwyn osgoi tagfeydd a dod o hyd i le parcio addas.\nCofiwch y bydd rhai ffyrdd ar gau ar hyd y cwrs ar ddiwrnod y ras. Mae map llawn o’r ffyrdd fydd ar gau ar gael yma.\nO’r Dwyrain: Gadewch yr M4 ar gyffordd 32 a dilynwch yr A470 (y ffordd ymadael 1af ar y gylchfan) i mewn i ganol Caerdydd.\nO’r Gorllewin: Gadewch yr M4 ar gyffordd 33 ac ymunwch â’r A4232 (y 3edd ffordd ymadael ar y gylchfan). Yna fe allech chi naill ai adael yr A4232 ar y gylchfan nesaf a dilyn arwyddion am ganol dinas Caerdydd, neu, bydd gwyriad ar yr A4232 o ganlyniad i gau ffyrdd yn ystod y ras.\nO Dde-orllewin Lloegr: Gyrrwch i’r Gogledd ar hyd yr M5 ac yna dilynwch yr arwyddion am Dde Cymru a’r M4.\nO Ganolbarth a Gogledd Lloegr: Anelwch am yr M50 (cyffordd 8 ar draffordd yr M5) ac yna ewch ar yr A40 (dilyn arwyddion De Cymru, Trefynwy). Parhewch ar yr A40 hyd nes byddwch chi’n cyrraedd Trefynwy pan fydd y ffordd yn newid i’r A449. Dilynwch yr A449 hyd nes byddwch chi’n cyrraedd cylchfan Coldra. Yma, dylech chi gymryd y 5ed ffordd ymadael i ymuno â’r M4.


Iechyd a Lles | Codi Llais - Byd o Les\nDwi wastad wedi teimlo’n wahanol, fel pe na bawn i’n ffitio mewn gyda’r plant eraill yn ysgol. Yr hyn nad oeddwn i’n ei wybod ar y pryd oedd o’n i’n blentyn gydag awtistiaeth. Ges i’r diagnosis pan oeddwn i’n bymtheg oed, ar ôl i fi orfod mynd i weld seiciatrydd yn y Gwasanaethau Iechyd Meddwl i blant a phobl ifanc.\nDechreuais i deimlo’n isel ac wrth i fi ddechrau ym mlwyddyn 9, daeth y gorbryder i’r amlwg. Doedd gen i ddim syniad beth oedd yn digwydd i fi, felly fe wnes i gadw popeth i fy hun. Ond wrth i amser basio roedd y teimladau yn gwaethygu. Erbyn tymor yr haf ro’n i’n cael trafferth i fwyta a chysgu, ac fe ddechreuais i hunan-niwedio er mwyn ceisio ymdopi. Ro’n i mor isel, ro’n i’n cael gwaith anadlu, a do’n i ddim yn gallu gweld unrhyw beth positif yn fy mywyd.\nSylweddolodd yr ysgol bod yna rhywbeth o’i le wrth i fi ddechrau ym mlwyddyn 10. Wrth edrych yn ôl, ro’n i’n lwcus i fod mewn ysgol a oedd eisiau fy helpu i. Gwnaethon nhw fy nghyfeirio at y gwasanaethau iechyd meddwl, a dyna pryd wnes i ddechrau gweld y seiciatrydd.\nY peth gyntaf wnaethon nhw oedd rhoi’r diagnosis - awtistiaeth.\nWrth edrych yn ôl, dyma’r rheswm pam ro’n i wastad wedi teimlo’n wahanol, roedd pethau’n gwneud synnwyr o’r diwedd. Ro’n i wedi tyfu lan yn awtistig heb wybod dim am yr awtistiaeth, ac yn sgil hynny, heb gefnogaeth o gwbl. Gwnaeth hyn wneud i mi ddatblygu problemau iechyd meddwl gwael, ac yna salwch meddwl.\nYn anffodus, do’n i ddim yn gallu cael yr help cywir gan y gwasanaethau iechyd meddwl oherwydd problemau yn y system. Dros y blynyddoedd ar ôl cael fy nghyfeirio at y gwasanaethau, fe wnes i waethygu. Dechreuais i weld a chlywed pethau nad oedd yno go iawn, ac fe wnes i ddatblygu anhwylder bwyta, a ro’n i’n peryglu fy hun.\nRo’n i mewn a mas o ysbytai a wardiau seiciatreg, ond hefyd ro’n i’n cael triniaethau a chefnogaeth glinigol ddwys yn y gymuned. Yn sgil hyn, do’n i ddim yn gallu mynd i’r ysgol y rhan fwyaf o’r amser.\nYn fy ngolwg i, roedd e’n annheg bod rhaid i fi ddioddef oherwydd nad oedd y system yn gweithio’n iawn. Felly dechreuais i siarad am fy mhrofiadau, ac er mawr syndod i fi, fe wnaeth pobl ddechrau gwrando ar beth oedd gen i i’w ddweud. Wrth i’r amser fynd ymlaen, roedd fy hyder yn datblygu, a ro’n i’n gallu sefyll ar lwyfannau a rhannu fy stori, siarad â gwahanol gyfryngau am faterion sy’n ymwneud â iechyd meddwl a gweithio gyda grwpiau er mwyn ceisio newid sut mae’r system yn gweithio.\nErbyn hyn dw i’n ymgyrchydd ac yn gweithio ar draws Cymru, Prydain, ac weithiau, Ewrop. Dwi’n yn sefyll o flaen cynulleidfaoedd o bob maint a dw i’n eistedd ar nifer o fyrddau a grwpiau pwysig, gan gynnwys fod yn Gadeirydd newydd i’r elusen iechyd meddwl mwyaf yng Nghymru - Hafal.\nMae mor bwysig i bobl fel fi, pobl gyda salwch meddwl, gael y driniaeth a’r gefnogaeth gywir. Hefyd, mae’n bwysig i blant a phobl ifanc gael y cyfle i ddysgu sut i gadw’n iach yn feddyliol ac emosiynol er mwyn ceisio osgoi problemau iechyd meddwl. Dwi’n awyddus i ddangos i bobl, yn enwedig merched ifanc, bod yna bŵer wrth godi llais. Os ydych chi’n credu mewn rhywbeth, rhaid cael y cryfder i sefyll lan a chreu newid positif yn y byd.\nDw i wedi ac yn dal i frwydro yn erbyn salwch meddwl, yn ymladd y stigma a’r gwahaniaethu sy’n dod gyda bod yn awtistig - ond dw i’n ymladd er mwyn gwneud pethau’n well i’r cenedlaethau sydd i ddod, gobeithio. Mae wedi bod yn daith anodd, ond pleserus iawn ar brydiau.\nPeidiwch byth a gadael i unrhyw un ddweud nad oes gyda chi’r cryfder i ddefnyddio’ch llais er mwyn creu newid positif yn y byd. Os ydw i’n gallu gwneud, rydych chi’n gallu gwneud hefyd.


Gwobr Dinasyddiaeth enillydd 2017\nPan oedd Cairn, o Rydaman, yn 17 oed dioddefodd drosedd casineb homoffobaidd. Ymosodwyd yn giaidd arno a gorfu iddo gael llawdriniaeth o ganlyniad. Yn hytrach na chanolbwyntio ar yr ochr negyddol, penderfynodd Cairn ymuno â’r Gwasanaeth Heddlu er mwyn iddo allu atal y math yma o ymosodiad rhag digwydd i eraill.\nPan drodd yn 18, fe ymunodd â’r Gwnstabliaeth Arbennig fel gwirfoddolwr a Chwnstabl Arbennig di-dâl gyda’r un pwerau ac iwnifform â Chwnstabl Heddlu rheolaidd. Mae hefyd wedi gwasanaethu fel Cwnstabl Arbennig, Sarjant Arbennig ac Arolygydd Arbennig ac yn fwy diweddar cafodd ei ddyrchafu i reng Prif Swyddog Arbennig Heddlu Dyfed-Powys, y rheng uchaf bosibl yn y Gwnstabliaeth Arbennig ac ef yw’r Prif Swyddog ifancaf yn y DU ac yntau’n 25 oed.\nMae’n neilltuo 40-50 awr y mis o’i amser sbâr i wasanaethu ei gymuned. Mae’n gyfrifol am dîm mawr o Gwnstabliaid Arbennig ac mae’n arwain ar ddefnyddio gwirfoddolwyr neu ddinasyddion ar gyfer plismona ledled ardal Dyfed-Powys yn ogystal â chymryd rhan mewn amryw ymgyrchoedd a mentrau gan yr heddlu.\nMae Cairn yn eiriolwr brwd dros hawliau Pobl Lesbiaidd, Hoyw, Ddeurywiol a Thrawsrywiol (LGBT). Mae wedi’i hyfforddi’n Swyddog Cymorth Troseddau Casineb ac ef yw dirprwy arweinydd Rhwydwaith Staff Pobl Lesbiaidd, Hoyw, Ddeurywiol a Thrawsrywiol Heddlu Dyfed Powys ac mae hefyd wedi sefydlu prosiect Cymdeithasol a Chymorth Pobl Lesbiaidd, Hoyw, Ddeurywiol a Thrawsrywiol yn Sir Gaerfyrddin i fod yn gefn i bobl a’u cynghori.\nNid ei swydd fel Prif Swyddog Arbennig yw ei unig gyfrifoldeb. Ym mis Medi 2015 fe ailgydiodd yn ei addysg ac mae ar fin dechrau ar ei ail flwyddyn yn y Brifysgol yn astudio ar gyfer gradd BA yn y Gyfraith a Gwasanaeth Cyhoeddus. Mae Cairn hefyd yn gwirfoddoli gyda Chadetiaid yr Awyrlu Brenhinol a Chadetiaid yr Heddlu gyda’r nos yn ystod yr wythnos. Mae Cairn yn gwirfoddoli oherwydd ei ymdeimlad o ddyletswydd ac ymroddiad i hyrwyddo hawliau Pobl Lesbiaidd, Hoyw, Ddeurywiol a Thrawsrywiol ac i atal yr hyn a ddigwyddodd iddo ef rhag digwydd i’w gyd-ddinasyddion.


Africa & COVID-19: Opportunities and challenges for Welsh NGOs Tickets, Fri 24 Apr 2020 at 14:00 | Eventbrite\nA shared learning seminar looking at the state of COVID-19 in Africa and how Welsh NGOs can assist our partners.\nSeminar dysgu ar y cyd yn edrych ar sefyllfa COVID-19 yn Affrica. Mynd i’r afael â rhai o’r heriau a’r cyfleoedd ar gyfer cyrff anllywodraethol yng Nghymru a’r ffordd y gallwn gynorthwyo ein partneriaid i frwydro yn erbyn Covid-19.\nO anfon gwybodaeth gywir, cymorth ariannol neu gymorth technegol, gobeithio bydd y sesiwn hon yn mynd i’r afael â rhai o’r materion hyn trwy arbenigedd ymarferwyr iechyd (Cymru, y DU ac Affrica) a gweithredwyr cymunedol yng Nghymru ac yn Affrica.\nMae arbenigedd y siaradwyr yn cynnwys profiadau yn mynd i’r afael ag Ebola yn Sierra Leone a Liberia a bydd yn rhannu offer ac adnoddau a ddefnyddir i frwydro yn erbyn y clefyd.\nCredir, oni bai y cymerir camau cyflym iawn, y bydd y tebygolrwydd o drychineb COVID-19 yn cael ei wireddu. Er gwaethaf y ffigurau isel sydd wedi eu cofrestru hyd yn hyn, gallai datblygiad ac effaith COVID-19 fod yn llawer gwaeth – yn llawer mwy anodd ei reoli ac yn achosi llawer mwy o farwolaethau a niwed i gymunedau.\nMae ffactorau amrywiol yn cyd-fynd â’r honiad hwn, mae’r rhain yn cynnwys:\nSystemau iechyd gwan sydd wedi eu llethu ar hyn o bryd gyda chleifion â chlefydau eraill e.e Malaria a HIV\nGallu cyfyngedig ar gyfer gofal dwys i drin achosion difrifol o COVID-19\nPerygl o gamddiagnosis a negeseuon dryslyd e.e. gall symptomau malaria neu dwbercwlosis a COVID-19 orgyffwrdd\nPeidio cael triniaeth oherwydd ofn o gael eu heintio gyda COVID-19\nYmarferoldeb rhoi strategaethau atal y pandemig ar waith\nNewyddion ffug a diffyg gwybodaeth gywir am COVID-19.\nEr gwaetha’r heriau hyn, mae yna resymau dros obaith. Gall gwledydd Affrica ddefnyddio eu profiad yn ymateb i HIV-AIDS, TB, malaria ac Ebola. Mae arbenigedd o ran profion, sgrinio ac olrhain torfol, cryfhau gallu diagnostig a pharatoi adnoddau cymunedau, yn eang.\nMae’r rhan fwyaf o arweinwyr Affrica wedi gweithredu’n gyflym i baratoi isadeiledd a rhoi systemau ar waith e.e. cau ffiniau, ysgolion a swyddfeydd. Gyda 3% yn unig o boblogaeth y cyfandir dros 65, mae rhai’n dadlau y bydd y ffaith fod poblogaeth Affrica mor ifanc yn lleddfu cyfradd gyffredinol y marwolaethau.\nOnd mae’r peryglon yn aruthrol. Gallai COVID-19 atal cynnydd o ran dileu epidemig HIV-AIDS, TB a malaria. Wrth i weinidogaethau iechyd sydd eisoes wedi eu llethu baratoi adnoddau i frwydro yn erbyn y bygythiad newydd, rydym eisoes yn gweld gweithwyr iechyd, adnoddau a sylw’n cael ei ddargyfeirio.\nOnline Events Online Seminars Online Charities & Causes Seminars #international_development #africa #wales #cymru #covid_19 #affrica #datblygiad_rhyngwladol


Cynlluniau newydd i ad-drefnu addysg Sir y Fflint - BBC Cymru Fyw\nCynlluniau newydd i ad-drefnu addysg Sir y Fflint\ndisgrifiad o’r llunDyw Ysgol Uwchradd Argoed, Mynydd Isa, ddim yn rhan o gynlluniau ad-drefnu Cyngor Sir y Fflint erbyn hyn\nGallai ysgol uwchradd ac ysgol gynradd newydd gael eu hadeiladu yn Sir y Fflint o dan gynlluniau diwygiedig i ad-drefnu addysg yn y sir.\nByddai'r ysgolion yn cael eu codi yn Nhreffynnon a gallai rhan o addysg ôl-16 gael ei symud yn y Wyddgrug a Glannau Dyfrdwy.\nCafodd y cynlluniau dadleuol i ad-drefnu rhai o ysgolion uwchradd Sir y Fflint, er mwyn mynd i'r afael â lleoedd gwag, eu rhoi i'r neilltu yn gynharach yr wythnos hon.\nDoedd cynlluniau'n ymwneud ag ysgolion Glannau Dyfrdwy, Bwcle a Mynydd Isa ddim wedi plesio rhieni pan gafodd eu cyflwyno i ddechrau, gan achosi swyddogion i ailystyried.\nMae Cyngor Sir y Fflint yn bwriadu ymgynghori ynglŷn â'r cynlluniau yn ystod yr hydref eleni.\nDdydd Mawrth cytunodd cabinet y cyngor ar y cynllun fel a ganlyn:\nYn Nhreffynnon byddai ysgol uwchradd yn cael ei hadeiladu yn ogystal ag ysgol gynradd newydd yn lle Ysgol Perth y Terfyn ac Ysgol y Fron.\nYng Nglannau Dyfrdwy byddai Ysgol Uwchradd John Summers yn darparu addysg ar gyfer plant rhwng 3a 16 oed tra byddai Ysgol Uwchradd Cei Conna yn cynnig addysg ôl-16.\nYn ardal Yr Wyddgrug, Bwcle a Mynydd Isa byddai lleihau maint Ysgol Uwchradd Elfed ym Mwcle gan gynnig 600 lle gyda rhan o'r ysgol yn cael ei defnyddio gan y gymuned. Byddai addysg ôl-16 yn cael ei symud i Ysgol Alun, Yr Wyddgrug.\n"Byddai hyn yn creu lle [yn Elfed] a allai gael ei ddefnyddio ar gyfer pethau fel swyddfeydd, sydd ddim yn ymwneud â'r ysgol," meddai adroddiad i aelodau'r cabinet.\nBydd 'na ragor o ymgynghori cyn i'r penderfyniad terfynol gael ei wneud erbyn canol 2013.\nDiwedd cynllun i uno ysgolion


Cymru v Seland Newydd: yr asgellwyr “oedd y gwahaniaeth” – Golwg360\n26 Tachwedd 2017 am 08:50\nAsgellwyr “oedd y gwahaniaeth, fwy na thebyg” rhwng Seland Newydd a Chymru, wrth i’r Crysau Duon guro Cymru o 33-18 yng Nghaerdydd neithiwr.\nDyna farn prif hyfforddwr Cymru, Warren Gatland wrth iddo ymateb i’r degfed colled ar hugain o’r bron yn erbyn Seland Newydd.\nSgoriodd Rieko Ioane a Waisake Naholo ddau gais yr un i atal Cymru rhag sicrhau eu buddugoliaeth gyntaf dros y Crysau Duon ers 1953.\nDywedodd Warren Gatland: “Cyn y gêm, dywedais i mai’r her fawr i ni oedd fod gyda ni gyfle da i ennill pe baen ni’n gallu atal cyflymdra a grym eu hasgellwyr nhw.\n“Yn anffodus, dyna’r gwahaniaeth, fwy na thebyg, rhwng y ddau dîm. Sgorion nhw bedwar cais rhyngddyn nhw.”\nCymru gafodd y dechrau gorau yn y chwarter awr cyntaf wrth iddyn nhw roi pwysau ar Seland Newydd ac roedd hi’n dal yn agos ar yr hanner, gyda dim ond un pwynt rhyngddyn nhw.\nYchwanegodd Warren Gatland: “Ar yr hanner, roedden ni’n teimlo ein bod ni’n sicr yn dal yn y gêm ac yn eithaf cyfforddus. Y neges bryd hynny oedd bod yn gywir.\n“Yn anffodus, roedd eiliadau allweddol lle nad oedden ni’n gallu gwneud hynny. Yn erbyn y tîm gorau yn y byd, fe wnaethon nhw fanteisio ar ddau neu dri o’r eiliadau hynny ond wnaethon ni ddim.”\n‘Goleuni ar y gorwel’\nYn ôl prif hyfforddwr Seland Newydd – a chyn-brif hyfforddwr Cymru – Steve Hansen, mae “goleuni ar y gorwel” i Gymru.\n“Chwaraeodd Cymru yn arbennig o dda. Roedd hi’n gêm rygbi dda, gêm bêl-droed wych.\n“Maen nhw’n defnyddio’r bêl dipyn mwy. Fe ddangoson ni dipyn o led ac fe gawson nhw ambell gyfle nad oedden nhw wedi’u gorffen.\n“Tra byddan nhw wedi cael siom o golli’r gêm, dw i’n meddwl y byddwn ni’n gweld bod rhywfaint o oleuni ar y gorwel o ran lle maen nhw eisiau mynd.”


O Bell: Problem iaith\nCyhoeddwyd ar 8 Chwefror 2011 gan fullcatastrophe\t(rss)\n“Mae’n ddyletswydd arnom i sicrhau fod cynnwys ein gwasanaethau yn ateb gofynion ein defnyddwyr” – Datganiad Polisi Rhaglenni 2011 S4C Pwy fase’n meddwl ? – i ddefnyddio teitl boblogaidd o’r cyfnod cyn-S4C. Ond, i ddefnyddio cyfeithiad o ymadrodd Saesneg, mae’n dweud cyfrolau … Parhau i ddarllen → Parhau i ddarllen →\nO Bell: Safon DIWEDDARIAD\nCyhoeddwyd ar 1 Chwefror 2011 gan fullcatastrophe\t(rss)\nDIWEDDARIAD AR WAELOD Y BLOG PARTHED “SAFON” EIN HANNWYL BRIF WEINIDOG ! Meddwl yr oeddwn i am safon a diffyg safon. Safon iaith, safon sgwennu, safon gwisgo, safon hiwmor ac ati. A’r gwrthwyneb. Mae safon yn beth anodd iawn i’w … Parhau i ddarllen → Parhau i ddarllen →\nO Bell: Cyfri’r gost\nCyhoeddwyd ar 28 Ionawr 2011 gan fullcatastrophe\t(rss)\nBlog arall o dynnu themau o’r fan hyn a’r fan draw – Awstralia a Chymru. Themau ariannol ydyn nhw. Yma yn Oz, mae ‘na ddadl am gynllun y llywodraeth Llafur ffederal i godi treth ychwanegol am flwyddyn i godi arian … Parhau i ddarllen → Parhau i ddarllen →\nO Bell: BBC Alba – stori i godi calon\nCyhoeddwyd ar 6 Awst 2010 gan fullcatastrophe\t(rss)\nMae helyntion S4C wedi cyrraedd Awstralia … wel maen nhw wedi cyrraedd y sawl sy’n edrych ar safle gwych BBC Cymru. Ond a ydy hanes BBC Alba wedi cyrraedd Cymru fach eto ? Mae’r Sianel Ddigidol Gaeleg wedi llwyddo i ddenu cynulleidfa llawer mwy o faint na nifer siaradwyr yr iaith. Roedd rhaid i reolwyr […] Parhau i ddarllen →\nO Bell: Mater o adael\nCyhoeddwyd ar 25 Chwefror 2010 gan fullcatastrophe\t(rss)\nMae’r oes ddigidol yn ein galluogi ni i ddysgu am bethau – mae’n rhaid i ni fod yn fodlon i ddysgu i ddechreu wrth gwrs !\nDwi’n ddigon ffodus i gael gweld cynnyrch S4C a BBC Alba o’m cadair ym Melbourne. Rhaid i mi ddweud fod Alba’n cynnig cynnyrch penigamp, mae straeon o’r ynysoedd a’r tir […] Parhau i ddarllen →


Esblygiad Botel persawr: Yr un persawr, ffordd wahanol o agor\nGyda'r myth a'r chwedl hynafol yn gyffredinol, mae gan bersawr hanes dirgel a hir hefyd. Mae hanesion hir wedi dod yn anoddach eu gwirio dros amser, ac mae'r ffordd y mae persawr yn cael ei ddefnyddio wedi newid gyda datblygiadau technolegol.\nNewidiadau defnydd persawr:\nMae'n bersawr, o'r Lladin per fumum, sy'n golygu 'trwy fwg'. Gwneir y persawr mwyaf gwreiddiol trwy losgi niwl arogldarth, i addoli'r duwiau, mae'n cynrychioli'r cysegredig a'r anweladwy.\nFe wnaeth un o'r dyfeisiadau pwysicaf yn hanes persawr, y llonydd, wella'r broses echdynnu persawr yn fawr, cynyddodd cynhyrchu persawr, ac nid oedd y defnydd o bersawr bellach yn gyfyngedig i'r teulu brenhinol. Yn ystod y cyfnod hwn, storiwyd persawr. mewn poteli persawr, fel arfer defnyddiwyd cyrc fel stopwyr i atal yr arogl rhag dianc, a defnyddiwyd ffon stiliwr i drochi'r persawr ar yr arddyrnau a'r gwddf.\n3. Mae'r ffan yn felys\nCyn dyfodiad poteli chwistrellu, roedd cefnogwyr yn aml yn cael eu defnyddio i chwistrellu persawr. Mae persawr du ar gefnogwr i roi persawr i ffwrdd wrth ei ddefnyddio. Ac mae gwead deunydd tudalen y gefnogwr yn arbennig, yn addas iawn ar gyfer amsugno persawr, gall wneud y persawr ar y ffan i cadwch amser eithaf hir. Ar ôl dyfodiad chwistrellau persawr, mae cefnogwyr wedi dod yn offer arddangos mewn siopau persawr.\nYm 1907 genedigaeth yr atomyddion persawr cyntaf ("Persawr") yw'r datblygiad arloesol cyntaf yn y ffordd y defnyddir persawr. Mae'n troi persawr hylif yn ronynnau bach ac yn ei chwistrellu ar ffurf chwistrell o ben taenellu. Mae gan chwistrellwyr silio diwydiant newydd, gyda gweithgynhyrchwyr yn creu poteli chwistrellu gwag, addurnol sy'n annog pobl i storio eu hoff bersawr cyhyd ag y bo modd\n5.Gwyrth ac Atakor yn y 1930au\nMae gan atomizer persawr y cyfnod hwn ddau fath o ben taenellu, yr hyn sy'n ymddangos yn gynharach yw persawr chwistrell bag awyr, gwasgwch botel persawr i gymryd rhywfaint o fag awyr yn ysgafn wrth ei ddefnyddio, gall chwistrellu niwl melys.\n6. Un o boteli persawr mwyaf poblogaidd 1907\nMae dyfodiad chwistrellau gwasgu wedi gwneud amser cadw persawr yn fwy gwydn. Hyd yma, y rhan fwyaf o bersawr yw defnyddio pen taenellu'r wasg, chwistrellu persawr trwy ben taenellu'r wasg.\n7.Le Sien, Amour-Amour a Que Sais-Je1925-1928\nEr mwyn dal llygad defnyddwyr, mae gweithgynhyrchwyr wedi gweithio'n galed ar ddylunio a phecynnu poteli persawr. Mae Coty wedi tywallt persawr i mewn i esgid uchel-wydr gwydr, sy'n gain ac yn cain. Mae gan bob potel o Marotte siâp het gwahanol, plentynnaidd chic a chyfoethog; Cafodd dyluniad potel Shalimar ei ysbrydoli gan ffynnon ardd Shalimar. Gall potel persawr dywyll bob amser yn denu sylw menyw yn y tro cyntaf.\nCOMI AROMA - darparwch fathau o boteli gwydr persawr i chi, deunydd gwydr fflint uchel, gwnewch eich persawr yn well.


Hafan Newyddion Lansiwyd Sefydliad Codio Cymru i fynd i'r afael â bwlch sgiliau digidol\nCyhoeddwyd: 03 October 2018\nLansiwyd Sefydliad Codio (IoC) yng Nghymru, partneriaeth fawr dan arweiniad Prifysgol Abertawe, sy'n ffurfio rhan o'r Sefydliad Codio Cenedlaethol yn Lloegr i weithredu ar y bwlch sgiliau digidol a chreu'r genhedlaeth nesaf o arbenigwyr digidol, wedi ei lansio yn y Senedd yng Nghaerdydd.\nMae'r Sefydliad CodioCymraeg a Saesneg cyfun yn darparu cronfa o £ 21.2 miliwn i ddatblygu hyfforddiant sgiliau arbenigol mewn meysydd o bwysigrwydd strategol a hybu cydraddoldeb ac amrywiaeth mewn addysg a gyrfaoedd ddigidol. Sefydlwyd y prosiect yn dilyn cyhoeddiadau a wnaed yn gynharach eleni gan lywodraethau'r DU a Chymru. Cefnogir y sefydliadau gan gonsortiwm o dros 60 o bartneriaid, gan gynnwys dwy brifysgol yng Nghymru (Abertawe a Chaerdydd) a 22 prifysgol yn Lloegr ynghyd â busnesau ac arbenigwyr diwydiant.\nMae cynnwys prifysgolion Cymru yn y consortiwm oherwydd eu gwaith i ehangu cyfranogiad pobl ifanc sy'n ymgymryd ag addysg gysylltiedig â thechnoleg trwy: -\ncryfder ac effaith y rhaglen Technocamps cenedlaethol;\ncyflawniadau'r Academi Meddalwedd Genedlaethol;\nllwyddiant y rhaglenni gradd arddull-prentisiaeth sy'n cael eu gweithredu ym Mhrifysgolion Abertawe a Chaerdydd.\nYn y digwyddiad lansio, daeth rhanddeiliaid o bob rhan o'r diwydiant, llywodraeth leol a chanolog, a chyrff addysgol a phroffesiynol ynghyd i ddathlu sefydlu'r IoC yng Nghymru a rhannu ei weledigaeth ar gyfer gweithgareddau yn y dyfodol.\nWrth siarad yn y lansiad, dywedodd yr Athro Faron Moller, Prifysgol Abertawe, sy'n bennaeth yr IoC yng Nghymru: "Gyda rhaglen Technocamps Cymru gyfan, a thrwy gynnig rhaglenni gradd prentisiaeth a chyfleoedd DPP hanfodol, mae Prifysgolion Abertawe a Chaerdydd mewn sefyllfa dda i fynd i'r afael â'r prinder sgiliau cenedlaethol yn y gweithlu economi ddigidol. Rydym yn gyffrous â'r rhagolygon a'r cyfleoedd newydd a fydd yn codi o fod yn bartner yn y Sefydliad Codio."\nMae'r rhaglen IoC Genedlaethol yn cael ei arwain gan Dr Rachid Hourizi o Brifysgol Bath, a ddywedodd: "Mae lansiad heddiw yn dwyn ynghyd bydau diwydiant, llywodraeth ac academia mewn ymdrech gyfun i ymateb i'r argyfwng sgiliau digidol. Bydd y cydweithio hwn yn sicrhau bod y genhedlaeth nesaf o fyfyrwyr a gweithwyr yn cael mynediad at y cyrsiau hyfforddiant diweddaraf o ansawdd uchel i roi iddynt y galluoedd technegol sydd eu hangen arnynt i ffynnu yn yr economi fodern.\nGwyddom fod busnesau yng Nghymru yn newynog i recriwtio gweithwyr digidol a sgiliau lledaenu ar draws y gweithlu. Rydym hefyd yn gwybod bod arweinwyr y cwmni yn awyddus i chwarae rhan wrth ddatblygu cymwysterau i gefnogi'r ymdrech hon. Bydd yr IoC yn galluogi'r dyhead hwn i ddod yn realiti, gan ledaenu cyfle a grymuso personol i bawb, beth bynnag fo'u cefndir."\nDywedodd Julie James AC, Arweinydd y Tŷ â chyfrifoldeb am ddigidol: "Yn gynharach eleni, cyhoeddodd Llywodraeth Cymru £ 1.2m i gefnogi cyfranogiad Prifysgolion Caerdydd ac Abertawe yn Sefydliad Codio ledled y DU, gan helpu i greu'r genhedlaeth nesaf o arbenigwyr digidol. Mae cael sgiliau digidol o'r radd flaenaf yn hollbwysig ac rwy'n falch o fod yn lansiad heddiw y Sefydliad yng Nghymru a fydd yn allweddol wrth gryfhau'r sgiliau hyn yng Nghymru."\nBydd llawer o'r arian gan Lywodraeth Cymru yn cefnogi'r Rhaglen Technocamps ehangach sy'n rhaglen allgymorth cymunedol Cymru gyfan ac yn cael ei harwain gan Adran Gyfrifiaduron Prifysgol Abertawe gyda chanolfannau ym mhob prifysgol ledled Cymru.\nWedi'i sefydlu yn 2003, mae Technocamps yn darparu sbectrwm eang o weithgareddau sydd wedi'u hanelu at nodi a mynd i'r afael â diffygion mewn addysg a sgiliau cyfrifiadurol ac yn cwmpasu pob agwedd ar:\ncodi ymwybyddiaeth trwy ymgysylltu\nhyfforddiant athrawon a datblygiad proffesiynol.\nLlongyfarchiadau i'n Graddedigion VTCT 2019!\nDathlu llwyddiant deunaw o athrawon sydd wedi cwblhau eu cymhwyster VTCT gyda Technocamps\nCyfle DPP Achrededig AM DDIM ar gyfer athrawon ledled Cymru 2019!\nGan ddechrau yn nhymor yr Hydref 2019, bydd Technocamps unwaith eto yn cynnig cyfle am ddim i athrawon i wella sgiliau mewn gwyddoniaeth gyfrifiadurol.\nUnwaith eto, cafodd Technocamps y fraint o gael ei wahodd i gymryd rhan yn y digwyddiad anhygoel hwn sy'n hyrwyddo perthnasoedd rhwng Gwyddoniaeth, Ymchwil a Diwydiant yng Nghymru.\nMae Prifysgol Abertawe yn parhau i wella ei henw da am estyn allan at y gymuned ehangach trwy lansio CoSMOS yn swyddogol, sef Gofod Allgymorth newydd Margam y Coleg Gwyddoniaeth.


200 Degrees • Siop goffi ac ysgol barista ar Stryd y Frenhines • Croeso Caerdydd\nHAFAN BWYTA AC YDEF CAFFIS A DELIS\nMae siop Caerdydd 200 Degrees yn rhostio eu coffi eu hunain ar y safle ac yn rhedeg yr unig ysgol barista llawn yng Nghaerdydd i fyny'r grisiau!\nMae 200 Degrees yn rhostwyr coffi arbenigol sy’n falch o fod yn ddigywilydd o fod yn ‘coffi geeks’ ac yn berchnogion siopau coffi nodedig.\nMae eu siop chwaethus ar Queen St yn eistedd 90 mewn cysur gogoneddus ac yn gweini detholiad o goffi, te a bwyd i fwyta ynddo neu i fynd ag ef i ffwrdd. Gweinir brecwast o 7.30am ac mae’r siop ar agor tan 8pm yn ystod yr wythnos, ymhell ar ôl i lawer o rai eraill gau.\nMae 200 Degrees o ddifrif am goffi ac maen nhw’n cydnabod bod y baned berffaith yn fwy na blas yn unig, mae angen gwneud popeth y ffordd iawn. Mae’r ffa gorau yn cael eu cyrchu gan gyflenwyr Rainforest Alliance ledled y byd cyn cael eu cymysgu a’u rhostio yn Nottingham gan gydbwyso’r blasau wrth aros yn driw i gymeriad y ffa. Er mwyn cael y blasau a’r arogleuon cymhleth gorau, caiff y coffi ei rostio yn araf a chyda llaw mewn gwres 200 Gradd Celsius. Mae hyn yn creu blas llyfnach a dwysach a chaiff y ffa sydd newydd eu rhostio eu pacio yn syth er mwyn cadw’r blas.\nMae caffis 200 Degrees bob amser yn defnyddio ffa coffi sydd newydd eu rhostio. I fyny’r grisiau, mae’r unig ysgol Barista pwrpasol yng Nghaerdydd; yma bydd 200 Degrees yn hyfforddi baristas y dyfodol neu’n cynnal dosbarthiadau gwneud coffi gartref i gwsmeriaid.\nMae yna wyddoniaeth i’r grefft o goffi, a gallwn ei ddysgu. Felly os ydych chi eisiau dysgu sut i yfed gwell coffi gartref neu latte fel pro profiadol yna mae’n bryd cymryd dosbarth barista ar 200 Degrees.\nCwrs anffurfiol, hamddenol ac ymarferol gyda digon o gyfle i ofyn cwestiynau a phratio’ch sgiliau newydd. Nid oes angen unrhyw wybodaeth flaenorol benodol arnoch chi.\nAddysgir ein dosbarthiadau gan uwch baristas a rhostwyr ac mae’r dosbarth hwn wedi’i anelu at y rhai sy’n frwd dros y cartref sydd eisiau cynyddu eu gwybodaeth a’u sgiliau, ac ar gyfer y rhai sydd eisoes, neu sy’n dymuno bod, yn y diwydiant lletygarwch.\nDysgwch sut y gallwch chi wneud coffi gwych gartref yn hawdd gydag offer syml.\nAddysgir ein dosbarthiadau gan uwch baristas a rhostwyr, a byddant yn eich tywys trwy fanylion y pecyn bragu cartref mwyaf poblogaidd ac yn rhoi cymaint o ffeithiau geeky ag y gall eich ymennydd eu cymryd.\nWedi’i anelu at y selog sy’n edrych i gael mwy o brofiad a gwybodaeth ddyfnach o goffi. Nid oes angen cwblhau’r Dosbarth Barista Sylfaenol, ond mae gwybodaeth / profiad blaenorol o beiriannau espresso yn hanfodol.\nMae’r dosbarth hwn wedi’i anelu’n llwyr at y barista proffesiynol medrus neu’r selogwr cartref, sy’n edrych i symud ymlaen â’u sgiliau celf latte. Mae hyder a phrofiad blaenorol o stemio a gweadu llaeth i safon uchel yn hanfodol.\nY maes parcio agosaf yw Maes Parcio Capitol (CF10 2HQ) neu Faes Parcio'r NCP ar Dumfries Place (CF10 3FN).\nYr arhosfan bysiau agosaf yn Churchill Way HR.\nYr orsaf reilffordd agosaf yw Caerdydd Stryd y Frenhines.\n029 2132 0708


Mae Antur Cymru yn gwneud gwahaniaeth i fywydau merched sy’n ffoaduriaid o Syria. - Antur Cymru\nMae Antur Cymru yn gwneud gwahaniaeth i fywydau merched sy’n ffoaduriaid o Syria.\nYn ddiweddar bu Menter Antur Cymru yn gweithio ar brosiect Ymgysylltu Cymunedol llwyddiannus ar ran Llywodraeth Cymru gan ychwanegu at ei enw da o weithio gyda grwpiau lleiafrifol heb gynrychiolaeth ddigonol yn y gymuned.\nRoedd y prosiect yn cynnwys gweithio gyda merched sy’n rhan o gymuned ffoaduriaid Syria ar draws Sir Gaerfyrddin, Ceredigion a Phowys.\nMae Covid-19 wedi amlygu anghydraddoldebau o fewn y cymunedau BAME yng Nghymru ac roedd Llywodraeth Cymru yn awyddus i glywed y lleisiau tawel o bob rhan o Gymru. Bwriad yr ymgynghoriad oedd caniatáu i unigolion gael llais i lywio datblygiad y Cynllun Gweithredu Cydraddoldeb Hiliol.\nParatowyd adroddiad gan Antur Cymru sy’n cael ei asesu gan Ganolfan Polisi Cyhoeddus Cymru a bydd y canfyddiadau, yn ogystal â chanfyddiadau cyffredin o adroddiadau gan grwpiau eraill heb gynrychiolaeth ddigonol e.e.Teithwyr Sipsiwn, yn cael eu cyflwyno o fewn yr wythnosau nesaf.\nBu’r prosiect yn ymchwilio i feysydd allweddol megis addysg, iechyd a gofal cymdeithasol, cyflogaeth ac incwm, tai, trosedd a chyfiawnder, diwylliant, treftadaeth a thwristiaeth ac arweinyddiaeth a diwylliant.\nRoedd y gweithgareddau casglu gwybodaeth yn cynnwys 3 Grŵp Trafod o 2 awr yr un gyda chyfleusterau cyfieithu Arabeg er mwyn adnabod y camau allweddol i ategu at sail y Cynllun Gweithredu Cydraddoldeb Hiliol, o safbwynt y grŵp ffoaduriaid benywaidd o Syria.\nArweiniwyd yr ymgynghoriad gan Catherine Rowland, Ymgynghorydd Busnes Arbenigol ym Menter Antur Cymru.\nRhoddodd y sesiynau gyfle i leisiau a barn merched o’r gymuned Syriaidd yng Nghanolbarth a Gorllewin Cymru gael eu clywed, gan fynd i’r afael â’r holl agweddau allweddol sy’n effeithio ar eu bywydau bob dydd.\nMae’r menywod wedi cyflawni cryn dipyn ers symud i Gymru. Maent wedi ymgartrefu yn eu cymunedau ac yn hapus yn byw yng Nghymru.\nDyma sylwadau Latifa Alnjjar, cynrychiolydd Prosiect Cinio Syria am ei phrofiad hi o symud i Gymru;\n“Mae yna lawer o debygrwydd rhwng y Gymuned Gymreig a Syria. Mae perthynas y ddau gymuned â’u teuluoedd yn gryf iawn. Mae pobl yn adnabod ei gilydd ac yn helpu ei gilydd. Yma yn Aberystwyth, mae’n dref fach gyda chymuned fach fel Homs, y lle o ble dwi’n dod.\nRy’ ni’n dair o ferched sydd wrth ein bodd yn coginio ac fe’n hanogwyd gan ein ffrind hyfryd Rose i goginio ar gyfer achlysuron arbennig ac o hynny ymlaen fe ddechreuon ni wneud ein ciniawau ar gyfer digwyddiadau.\nMae’r digwyddiadau hyn yn dod â llawer o bobl o’r gymuned at ei gilydd. Mae pobl yn rhannu bwyd a syniadau. Mae’n ffordd o gyfnewid ac integreiddio diwylliannol.\nGobeithiwn y bydd y prosiect hwn yn mynd o nerth i nerth. Gobeithiwn hefyd y bydd y llwyddiant hwn yn ysgogi teuluoedd eraill o Syria ar draws y DU i ddechrau eu prosiectau eu hunain. Prosiectau sy’n ddefnyddiol i’w cymunedau. Ry’ ni’n gobeithio agor bwyty i rannu ein bwyd a’n diwylliant gydag eraill”.\nAm Antur Cymru.\nMae Antur Cymru yn asiantaeth fusnes sy’n cefnogi’r gymuned fusnes yng Nghymru trwy wasanaethau cynghori, gwasanaethau TG, mentrau cymunedol a helpu busnesau i gael mynediad at gyllid. Ar hyn o bryd rydym yn darparu cytundeb Busnes Cymru ar gyfer gwasanaethau cymorth busnes yng Nghanolbarth, Gorllewin a Gogledd Cymru.\nAntur Cymru make a difference to the lives of women refugees in the Syrian community\nBrechfa Forest West Wind Farm Community Fund website.


Anffyddiaeth: Ynghylch 'eithafiaeth'\nBu cryn drafod yn ddiweddar am eithafiaeth islamaidd, yn dilyn terfysg ym Mharis, Copenhagen a gogledd Nigeria. Mae hynny'n gwneud synnwyr: mae pobl sy'n fodlon lladd eraill er mwyn ceisio gorfodi pawb arall i ufuddhau rheolau eu crefydd, trwy ddiffiniad, yn eithafwyr. Ond dylem osgoi cyfystyru eithafiaeth a pharodrwydd i ddefnyddio trais. Mae pob terfysgwr yn eithafol, ond nid yw pob eithafwr yn derfysgwr.\nMae hyn yn amlwg yn achos Cristnogaeth. Pan feddyliwn am eithafwyr Cristnogol, nid ydym o reidrwydd yn meddwl am bobl treisgar. Mae rhai Cristnogion ffwndamentalaidd yn ceisio lladd doctoriaid sy'n erthylu, ond eithriadau cymharol brin yw'r rhain. Ar y cyfan, rydym yn hapus i alw Cristnogion adweithiol yn eithafwyr hyd yn oed os nad yw'r syniad o ddefnyddio trais er mwyn cyflawni eu dyheadau'n croesi eu meddyliau.\nNid oes diffiniad clir ar gyfer eithafiaeth, wrth gwrs, a dyna ran o'r broblem. Yng nghyd-destun crefydd, fy nghynnig personol i yw mai 'eithafwyr' yw'r sawl sy'n disgwyl i bawb arall ufuddhau rheolau eu crefydd, neu sy'n ceisio gorfodi eu crefydd ar eraill. Diffyg amlwg y diffiniad hwn yw'r posibilrwydd bod mwyafrif o fewn cymuned grefyddol yn credu neu'n gwneud hynny. Os mai'r norm yn eu mysg yw bod rheolau eu crefydd yn berthnasol i bobl nad ydynt yn rhannu'r ffydd honno, yna'n amlwg mae'n anodd galw hynny'n 'eithafol'. Os yw bron pawb yn eithafol, cyll y gair ei ystyr. Ond nid yw'n hawdd mesur barn carfannau o bobl fel hyn. Gweler, er enghraifft, arolygon sydd wedi ceisio mesur agwedd mwslemiaid Prydeinig tuag at bobl cyfunrywiol: cymysg yw'r canlyniadau.\nSymptom o eithafiaeth yw'r defnydd o drais. Y dyhead i gyfyngu ar hawliau pobl eraill yw gwraidd y broblem. Mae llawer o bobl sydd, er na fuasent yn ystyried defnyddio trais am eiliad, yn arddel safbwyntiau hyll; trwy eu gwireddu, buasent yn cyfyngu ar hawliau pobl. Yn wir, mae'n bosibl i rywun heddychlon fod yn fwy eithafol eu diwinyddiaeth na therfysgwr. Gwahaniaeth methodolegol a strategol yw'r defnydd o drais yn y pen draw. Nid eithafiaeth ynddi'i hun yw'r broblem, ond y pwnc y maent yn eithafol yn ei gylch. Byddai bod yn 'eithafol' o blaid dyneiddiaeth, hawliau cyfartal neu seciwlariaeth yn rinwedd. Nid felly yn achos islamiaeth, yn amlwg.\nEr mwyn gweld pam mae'r cyfystyru yma'n broblem, edrychwn yn ôl at yr helynt rai misoedd yn ôl am eithafiaeth islamaidd mewn ysgolion yn Lloegr. Gan fod y ddau gysyniad wedi'u cymysgu ym meddyliau llawer, casgliad cyffredin oedd bod yr ysgolion hyn yn dysgu plant i droi at derfysgaeth. Rhoddodd hyn gyfle hawdd i'r ysgolion wadu'r cyhuddiad o 'eithafiaeth' - na, nid oedd yr athrawon yn pregethu am rinweddau jihad - ac anwybyddu'r ffaith eu bod yn gorfodi'r disgyblion i ddilyn rheolau crefyddol adweithiol. Y perygl yw bod diffinio eithafiaeth islamaidd fel 'trais' yn gwneud i'r safbwyntiau adweithiol eu hunain ymddangos yn llai 'eithafol' mewn cymhariaeth. Os yw arddel safbwyntiau adweithiol, cul a gormesol (ond heb hyrwyddo hynny trwy drais) yn cael ei ystyried yn 'gymhedrol', rydym eisoes wedi colli'r ddadl.\ntagiau: crefydd, islam


A dywedodd wrthynt ddameg i'r perwyl y dylent weddïo bob amser a pheidio â cholli calon. 2Meddai, "Mewn dinas benodol roedd barnwr nad oedd yn ofni Duw nac yn parchu dyn. 3Ac roedd gweddw yn y ddinas honno a barhaodd i ddod ato a dweud, 'Rho gyfiawnder imi yn erbyn fy ngwrthwynebydd.' 4Gwrthododd am ychydig, ond wedi hynny dywedodd wrtho'i hun, 'Er nad wyf yn ofni Duw nac yn parchu dyn, 5eto oherwydd bod y weddw hon yn dal i fy mhoeni, rhoddaf gyfiawnder iddi, fel na fydd yn fy mwrw i lawr trwy iddi ddod yn barhaus. '"\n6A dywedodd yr Arglwydd, "Gwrandewch beth mae'r barnwr anghyfiawn yn ei ddweud. 7Ac oni fydd Duw yn rhoi cyfiawnder i'w etholwyr, sy'n crio wrtho ddydd a nos? A wnaiff oedi'n hir drostyn nhw? 8Rwy'n dweud wrthych chi, bydd yn rhoi cyfiawnder iddyn nhw yn gyflym. Serch hynny, pan ddaw Mab y Dyn, a fydd yn dod o hyd i ffydd ar y ddaear? "\n9Dywedodd hefyd y ddameg hon wrth rai a oedd yn ymddiried ynddynt eu hunain eu bod yn gyfiawn, ac yn trin eraill â dirmyg: 10"Aeth dau ddyn i fyny i'r deml i weddïo, un yn Pharisead a'r llall yn gasglwr trethi. 11Gweddïodd y Pharisead, wrth sefyll ar ei ben ei hun, fel hyn: 'Dduw, diolchaf ichi nad wyf fel dynion eraill, cribddeilwyr, anghyfiawn, godinebwyr, na hyd yn oed fel y casglwr trethi hwn. 12Rwy'n ymprydio ddwywaith yr wythnos; Rwy'n rhoi degwm o bopeth a gaf. ' 13Ond ni fyddai'r casglwr trethi, yn sefyll ymhell i ffwrdd, hyd yn oed yn codi ei lygaid i'r nefoedd, ond yn curo ei fron, gan ddweud, 'Dduw, trugarha wrthyf, bechadur!' 14Rwy'n dweud wrthych, aeth y dyn hwn i lawr i'w dŷ wedi'i gyfiawnhau, yn hytrach na'r llall. I bawb sy'n ei ddyrchafu ei hun bydd yn wylaidd, ond bydd yr un sy'n darostwng ei hun yn cael ei ddyrchafu. "\n15Nawr roeddent yn dod â babanod hyd yn oed ato er mwyn iddo gyffwrdd â nhw. A phan welodd y disgyblion hynny, fe'u ceryddodd. 16Ond galwodd Iesu nhw ato, gan ddweud, "Gadewch i'r plant ddod ataf fi, a pheidiwch â'u rhwystro, oherwydd i'r cyfryw berthyn teyrnas Dduw. 17Yn wir, rwy'n dweud wrthych chi, ni fydd pwy bynnag nad yw'n derbyn teyrnas Dduw fel plentyn yn mynd i mewn iddi. "\n18A gofynnodd rheolwr iddo, "Athro Da, beth sy'n rhaid i mi ei wneud i etifeddu bywyd tragwyddol?"\n19A dywedodd Iesu wrtho, "Pam wyt ti'n fy ngalw i'n dda? Nid oes unrhyw un yn dda heblaw Duw yn unig. 20Rydych chi'n gwybod y gorchmynion: 'Peidiwch â godinebu, Peidiwch â llofruddio, Peidiwch â dwyn, Peidiwch â dwyn tystiolaeth ffug, Anrhydeddwch eich tad a'ch mam.' "\n21Ac meddai, "Y rhain i gyd rydw i wedi'u cadw o fy ieuenctid."\n22Pan glywodd Iesu hyn, dywedodd wrtho, "Un peth rydych chi'n dal i'w ddiffygio. Gwerthu popeth sydd gennych chi a'i ddosbarthu i'r tlodion, a bydd gennych chi drysor yn y nefoedd; a dewch, dilynwch fi."\n23Ond pan glywodd y pethau hyn, aeth yn drist iawn, oherwydd yr oedd yn hynod gyfoethog.\n24Dywedodd Iesu, wrth edrych arno gyda thristwch, "Mor anodd yw hi i'r rhai sydd â chyfoeth fynd i mewn i deyrnas Dduw! 25Oherwydd mae'n haws i gamel fynd trwy lygad nodwydd nag i berson cyfoethog fynd i mewn i deyrnas Dduw. "\n26Dywedodd y rhai a'i clywodd, "Yna pwy all gael ei achub?"\n27Ond dywedodd, "Mae'r hyn sy'n amhosibl gyda dynion yn bosibl gyda Duw."\n28A dywedodd Peter, "Wel, rydyn ni wedi gadael ein cartrefi a'ch dilyn chi."\n29Ac meddai wrthynt, "Yn wir, rwy'n dweud wrthych, nid oes unrhyw un sydd wedi gadael tŷ na gwraig na brodyr na rhieni na phlant, er mwyn teyrnas Dduw, 30na fydd yn derbyn lawer gwaith yn fwy yn yr amser hwn, ac yn yr oes i ddod bywyd tragwyddol. "\n31A chymryd y deuddeg, dywedodd wrthynt, "Gwelwch, rydyn ni'n mynd i fyny i Jerwsalem, a bydd popeth sy'n cael ei ysgrifennu am Fab y Dyn gan y proffwydi yn cael ei gyflawni. 32Oherwydd bydd yn cael ei drosglwyddo i'r Cenhedloedd a bydd yn cael ei watwar a'i drin yn gywilyddus a'i boeri arno. 33Ac ar ôl ei fflangellu, byddan nhw'n ei ladd, ac ar y trydydd diwrnod fe fydd yn codi. "\n34Ond nid oeddent yn deall yr un o'r pethau hyn. Cuddiwyd y dywediad hwn oddi wrthynt, ac ni wnaethant amgyffred yr hyn a ddywedwyd. 35Wrth iddo nesáu at Jericho, roedd dyn dall yn eistedd wrth ochr y ffordd yn cardota. 36A chlywed torf yn mynd heibio, gofynnodd beth oedd hyn yn ei olygu. 37Dywedon nhw wrtho, "Mae Iesu o Nasareth yn mynd heibio." 38Ac fe waeddodd, "Iesu, Fab Dafydd, trugarha wrthyf!" 39Ceryddodd y rhai oedd o'i flaen, gan ddweud wrtho am fod yn dawel. Ond gwaeddodd yn fwy byth, "Fab Dafydd, trugarha wrthyf!"\n40Stopiodd Iesu a gorchymyn iddo gael ei ddwyn ato. A phan ddaeth yn agos, gofynnodd iddo,\n41"Beth ydych chi am i mi ei wneud i chi?" Dywedodd, "Arglwydd, gadewch imi adfer fy ngolwg."\n42A dywedodd Iesu wrtho, "Adfer dy olwg; mae dy ffydd wedi dy wella di."\n43Ac ar unwaith fe adferodd ei olwg a'i ddilyn, gan ogoneddu Duw. A rhoddodd yr holl bobl, wrth ei weld, ganmoliaeth i Dduw.


Gêm Shooter Monster Cyflym Ar-lein. Chwarae am ddim\nGêm Shooter Monster Cyflym\nChwaraewch y gêm Shooter Monster Cyflym Ar-lein:\nGêm Disgrifiad Shooter Monster Cyflym\nEich llong ofod dal angenfilod estron yn sydyn, gan ladd ar yr un pryd y tîm cyfan. I chi, ac nid yw'n dioddef tynged hon, mae gennych arf yn eu dwylo i gyrraedd y pod dianc. I fynd drwy lawer o adrannau dan ddŵr elynion creulon hyn i ymdrin yn bosibl gyda sydd ond gyda chymorth saethu cywir o'u peiriant. . Chwaraewch y gêm Shooter Monster Cyflym ar-lein.\nNodweddion technegol y gêm Shooter Monster Cyflym\nGêm Shooter Monster Cyflym Ychwanegodd: 04.07.2015\nGemau fel y gêm Shooter Monster Cyflym\nLawrlwytho gêm Shooter Monster Cyflym\nEmbed y gêm Shooter Monster Cyflym ar eich gwefan:\nI fewnosod y gêm Shooter Monster Cyflym ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Shooter Monster Cyflym, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Shooter Monster Cyflym, hefyd yn chwarae yn y gêm:


Llinnell Gymorth Cyfuriau ac Alcohol Cymru\nHafan Gwasanaeth Cyffuriau A i Y Llenyddiaeth Amdanom Ni Cysylltwch a ni\nOs na fyddwch chi’n dod o hyd i’r hyn rydych chi’n chwilio amdano gallwch chi bob amser ffonio llinell gymorth DAN 24/7 ar 0808 808 2234 a siarad yn gyfrinachol â chynghorydd.\nBol gwael, nerfusrwydd, pryder neu boen yn y cymalau a'r cyhyrau. Fel arfer mae'r symptomau hyn yn ysgafn a thros dro, ond i rai maen nhw'n gallu bod yn fwy difrifol ac yn para'n hirach. Gall dosau mawr o Naltrexone achosi methiant yr iau.\nGwrthweithydd derbynnydd opioid. Mae'n blocio effeithiau cyffuriau Opioid (megis morffin, Heroin neu Codeine). Mae'n cystadlu gyda'r cyffuriau hyn ar gyfer y derbynwyr opioid yn yr ymennydd - os bydd unigolyn yn cymryd opiadau tra'n derbyn presgripsiwn am Naltrexone, ni fydd yr opiadau yn cael unrhyw effaith neu bydd yn achosi dechrau symptomau diddyfnu sydyn. Mewn triniaethau ar gyfer dibyniaeth ar Alcohol, mae'n gweithio drwy leihau'r crefu am alcohol.\nArgymhellir Naltrexone fel dewis o driniaeth i bobl sydd wedi bod yn ddibynnol ar Opioid ond sydd wedi stopio ei ddefnyddio ac yn ymroddeDig i aros yn rhydd o'r cyffuriau mewn rhaglen ymataliad. Dylid rhoi triniaeth gyda naltrexone fel rhan o'r rhaglen gefnogi i helpu pobl i reoli eu dibyniaeth.\nMewn triniaeth tymor hir o ddibyniaeth ar opiadau, pan fydd unigolion yn rhydd o opiadau am 7 - 10 diwrNod, hefyd defnyddir mewn triniaeth dibyniaeth ar Alcohol.\nMae 'asiantaethau stryd' neu brosiectau, a elwir weithiau yn wasanaethau cyffuriau cymunedol neu dimau cyffuriau cymunedol, yn cynnig ystod o wasanaethau yn cynnwys gwybodaeth a chyngor, cwnsela, dadwenwyno a rhagnodi i rai sy'n defnyddio opiadau, grwpiau cefnogi a gwasanaethau eraill fel aciwbigo. Mae rhai'n agor am oriau hirach ac weithiau ar benwythnosau. Gall meddygon teulu ac ysbytai atgyfeirio at wasanaethau fel Unedau Dibyniaeth Cyffuriau. Mae'r rhain fel arfer mewn ysbytai neu gerllaw iddynt ac maen nhw'n arbenigo mewn helpu defnyddwyr cyffuriau problemus, yn enwedig unigolion sy'n gaeth i gyffuriau opioid. Maen nhw'n cynnig cwnsela, dadwenwyno, rhagnodi amnewidion a thriniaethau eraill. Mae gwasanaethau preswyl yn cynnig rhaglenni triniaeth i rai sy'n gaeth iawn i gyffuriau ac sy'n ymdrechu i roi'r gorau iddi. Rhaid iddynt fod yn rhydd o gyffuriau wrth gael eu derbyn fel arfer, sy'n golygu bod yn rhaid iddynt gael eu dadwenwyno cyn mynd i mewn. Fel arfer, mae rhaglenni'n para 3-6 mis, ond mae rhai rhaglenni 12 cam yn para mwy. Mae'r mathau o raglenni yn amrywio. Mae grwpiau hunan gymorth fel Narcotics Anonymous (NA) yn cydlynu grwpiau cefnogi lleol i rai sy'n defnyddio cyffuriau ar hyd a lled y wlad. Mae Families Anonymous yn cynnal grwpiau tebyg i deuluoedd rhai sy'n defnyddio cyffuriau.


Ni allaf gredu ei fod ond ddeuddeg cwsg tan Nadolig! Rwyf wedi anfon cerdyn Nadolig atoch chi gyd yn y post. Ddiolch i chi gyd am y gwaith caled rydych wedi ei wneud hyd yn hyn.Dyma'r chweched wythnos a'r olaf o gofnodi tan Ionawr felli Nadolig Llawen oddi wrth Bwlb bychan a fi.Rwyf wedi mwynhau'r holl sylwadau a chwestiynau dwi wedi cael yn ystod y flwyddyn hon ac yn edrych ymlaen at ateb mwy yn y Flwyddyn Newydd.Wyf yn gobeithio bod chi gyd yn cael gwyliau gwych ac yn dychwelyd ym mis Ionawr yn awyddus i weld sut mae eich bylbiau yn ei wneud. Os ydych yn pryderu efallai na fydd eich bylbiau yn ddiogel dros y Nadolig, mynd â nhw adref gyda chi - ond cofiwch fod yn rhaid iddynt gael eu cadw y tu allan!Mae'r tywydd wedi bod yn oer iawn mewn mannau yn ystod yr wythnos neu ddwy ddiwethaf, ond rhagwelir y bydd yn cael cynhesach. Adroddodd Ysgol Harwell -10 ° c ddydd Iau diwethaf. Oer iawn yn wir! A allwch chi gadarnhau hyn yn gywir?Fy hoff garol Nadolig yw'r 'Holly and the Ivy' oherwydd ei fod yn cynnwys dau o'n planhigion bytholwyrdd brodorol. Roedd y Celtiaid yn defnyddio planhigion hyn i ddathlu Byrddydd y Gaeaf ac wrth gwrs y maent yn cael eu defnyddio gan Gristnogion i ddathlu'r Nadolig.


Cymru vs Iwerddon – Golwg360\nGan fod nifer o chwaraewyr hefyd yn dychwelyd o anafiadau, mae cyfle euraidd gan Gymru i osod eu stamp yn gynnar ar y Chwe Gwlad eleni.\nPencampwriaeth y Chwe Gwlad – Blog Darogan Golwg360\nTîm Cymru: Gareth Anscombe, George North, Jonathan Davies, Jamie Roberts, Tom James, Dan Biggar, Gareth Davies; Rob Evans, Scott Baldwin, Samson Lee, Luke Charteris, Alun Wyn Jones , Sam Warburton, Justin Tipuric, Taulupe Faletau\nEilyddion Cymru: Ken Owens, Gethin Jenkins, Tomas Francis, Bradley Davies, Dan Lydiate, Lloyd Williams, Rhys Priestland, Alex Cuthbert\nMachlud ar yrfa Gethin\nWrth ddadansoddi carfan Cymru, rydyn ni’n gweld cymysgedd iachus o brofiad ac ieuenctid.\nMae Gatland wedi aros yn driw i Sam Warburton, Alun Wyn Jones a Jamie Roberts er mwyn ffurfio sylfaen gadarn i’r tîm, tra’n cadw llygad at y dyfodol gyda phresenoldeb Rob Evans a Tom James.\nMae’r penderfyniad i gychwyn gyda Rob Evans yn arwydd o bwysigrwydd y sgrym, gyda’r gobaith y gall y prop newydd ei sefydlogi – mae Gethin Jenkins yn fwy tueddol o ildio cosbau yn enwedig gyda Jerome Garces yn dyfarnu.\nYn ôl Warren Gatland roedd hyn yn un o’r rhesymau dros beidio cychwyn gyda’r prop profiadol.\nYn sicr, dyma’r cam cyntaf yn y broses o dynnu Jenkins o’r llinell flaen, unigolyn sydd wedi bod yn ffigwr arwyddocaol iawn i Gymru dros y pedwar ar ddeg mlynedd ddiwethaf.\nOnd, mae rhaid i bob haul wawrio ac mae’n debyg y bydd Jenkins yn dod â’i yrfa ryngwladol i ben cyn bo hir.\nAnsicr dros Anscombe\nMae Tom James yn haeddu'i gyfle, yn ôl Llion Carbis (llun: David Davies/PA)\nYn ychwanegol, mae cynnwys Tom James yn y tîm yn dangos bod amynedd Gatland gydag Alex Cuthbert wedi dod i ben.\nMae asgellwr y Gleision wedi profi dirywiad truenus, a heb lwyddo i ailadrodd y safon a osododd yn 2013, felly mae’r penderfyniad yn un cyfiawn.\nMae hyn yn cael ei atgyfnerthu wrth edrych ar ystadegau James y tymor yma. Heb os nac oni bai, mae ei record yn addawol iawn gydag wyth cais mewn 12 ymddangosiad.\nO bosib yr unig bryder amlwg yn y tîm yw Gareth Anscombe, sy’n dirprwyo fel cefnwr yn absenoldeb Leigh Halfpenny.\nYn bersonol dw i’n meddwl bod Mathew Morgan yn chwaraewr llawer mwy dawnus ac addas i chwarae gêm gyflym Cymru.\nEr bod Anscombe yn cynnig yr hyblygrwydd yna – mae’n gallu chwarae fel maswr neu gefnwr – does ganddo ddim yr un ddawn naturiol â Morgan, sydd wedi profi ei allu i newid llwybr gêm mewn chwinciad.\nMae presenoldeb Gareth Davies yn sicrhau y bydd Cymru yn llwyddo i drafod y bêl yn gyflym. Yn ychwanegol, mae ganddo sgiliau rhedeg gwych ac felly mae’n medru darganfod gwagle.\nAr ôl ffynnu yng nghystadleuaeth Cwpan y Byd, fyddai hi ddim syndod gweld y mewnwr yn ychwanegu at nifer ei geisiau dros Gymru – mae wedi sgorio pum gwaith hyd yma.\nGwyddelod yn tangyflawni?\nSerch hynny, mae’n rhaid cydnabod llwyddiannau Iwerddon. O dan arweiniad deallus Joel Schmidt, mae Iwerddon yn gobeithio ennill y gystadleuaeth am y drydedd flwyddyn yn olynol.\nOnd wedi buddugoliaeth ysgubol Yr Ariannin yn erbyn Iwerddon yng Nghwpan y Byd, ydi momentwm y Gwyddelod wedi dod i ben?\nAllwch chi ddim cwestiynu hyfedredd Iwerddon, gydag ymosodwyr sydd ymysg y mwyaf nerthol yn hemisffer y gogledd.\nYn ganolog i’r ymosod yna mae Jonny Sexton, sydd wedi bod yn tangyflawni yn ddiweddar yn y Pro12. Sexton a Connor Murray sy’n gyfrifol am drefnu pob ymosodiad, ac felly mae’n hollbwysig bod y ddau yn chwarae’n dda i sicrhau bod ymosod Iwerddon yn gweithredu’n effeithiol.\nGwylio’r rheng ôl\nA fydd Sam Warburton, sydd ar glawr Golwg yr wythnos hon, yn arwain ei dîm i fuddugoliaeth arall?\nYn ogystal, mae gan y Gwyddelod ddigon o brofiad yn enwedig ymysg y blaenwyr. Yn absenoldeb Paul O’Connell bydd rhagor o bwyslais a sylw yn cael ei roi ar arweinyddiaeth Rory Best i sbarduno a chymell ei gyd-chwaraewyr.\nHeb amheuaeth mae gan Iwerddon reng ôl hynod o fygythiol allai beri trafferth i unrhyw amddiffyn yn y byd.\nYn amddiffynnol maen nhw’n gadarn ac wrth redeg gyda’r bêl mae Jamie Heaslip a Sean O’Brien yn beryg y bydd Gatland yn gobeithio ei atal.\nYn hanesyddol Cymru sydd wedi cael y gorau o’r ornest hon gan ennill 67 o’r 123 gêm rhwng y ddwy wlad.\nFodd bynnag, mae’r gemau wedi bod yn fwy cyfartal dros y blynyddoedd diwethaf gyda’r ddwy wlad yn ennill pump yr un o’r 10 gêm ddiwethaf.\nYn dilyn Cwpan y Byd cadarnhaol iawn, dw i’n meddwl bod gan Gymru’r hyder a’r gallu i guro Iwerddon.\nMi fydd yn ddiddorol gweld os yw partneriaeth Jamie Roberts a Jonathan Davies yn llewyrchu yn y canol, ac os fydd Gareth Davies yn parhau i ffynnu yn absenoldeb Rhys Webb.\nDarogan: Iwerddon 12-26 Cymru\nGallwch ymuno â chynghrair Rygbi Ffantasi Golwg360 ar ESPN ar gyfer y Chwe Gwlad – côd y gynghrair yw 1256260-29723.